**SZÁMVITELI POLITIKA**

**2021**

**sablon**

Szervezet neve:

Címe:

Adószáma:

Képviseletre jogosult személy(ek) neve:

Jelen szabályzatban nem szabályozott kérdésekben a számviteli törvény és a kapcsolódó jogszabályok vonatkozó előírásai szerint kell eljárni. Felülvizsgálata és karbantartása a jogszabályi változások függvényében, de legalább évente történik.

Alkalmazandó: …………………………………..-től

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a szervezet képviseletére jogosult személy(ek)

cégszerű aláírása

A sablont:

* az Egzatik Szakkiadó Kft által kiadott számviteli politika minta
* a Gottgeisl Rita – Láng Noémi által írt Nonprofit kézikönyv 2020 című
* CIVIL KÉZIKÖNYV 2.0 – Útmutató a civil szervezetek mindennapi működéséhez kiadványunk
* illetve számos civil szervezet és köztestület számviteli dokumentumainak áttekintése alapján készítettük el.

Esély és Részvétel Közhasznú Egyesület

A pirossal szedett részek közül választani kell!

A sárgával kiemelt részek magyarázó jellegűek és elhagyhatók

A jogszabályi helyek a dokumentum aktualizálását segítik!

Tartalom

[1. A számviteli politika célja 4](#_Toc64350844)

[2. Az üzleti év, a mérleg fordulónapja 4](#_Toc64350845)

[3. A beszámoló készítésének időpontja 4](#_Toc64350846)

[4. Könyvvizsgálat, letétbe helyezés és közzététel 4](#_Toc64350847)

[4.1. Könyvvizsgálat 4](#_Toc64350848)

[4.2. Letétbe helyezés és közzététel 5](#_Toc64350849)

[4.3. Egyéb nyilvánosságra hozatali kötelezettség 5](#_Toc64350850)

[5. A könyvvezetés módja 6](#_Toc64350851)

[5.1. A költségelszámolás választott módszere: 6](#_Toc64350852)

[5.2. A könyvvezetést végzők 7](#_Toc64350853)

[5.3. A főkönyvi könyveléshez, az analitikus nyilvántartások vezetéséhez és az ezekhez kapcsolódó egyéb adatfeldolgozásokhoz alkalmazott szoftverek 7](#_Toc64350854)

[6. Az éves beszámoló 7](#_Toc64350855)

[6.1. A beszámoló formája 7](#_Toc64350856)

[6.2. A beszámoló pénzneme 8](#_Toc64350857)

[6.3. A mérleg formája 8](#_Toc64350858)

[6.4. Az eredmény megállapításának módja és az eredmény kimutatásának formája 9](#_Toc64350859)

[7. A beszámoló tagolása 9](#_Toc64350860)

[A mérleg tagolása 10](#_Toc64350861)

[Az eredménykimutatás tagolása 10](#_Toc64350862)

[8. Számviteli alapelvek 10](#_Toc64350863)

[8.1. A vállalkozás folytatásának elve 11](#_Toc64350864)

[8.2. A teljesség elve 11](#_Toc64350865)

[8.3. A valódiság elve 11](#_Toc64350866)

[8.4. A világosság elve 11](#_Toc64350867)

[8.5. A következetesség elve 11](#_Toc64350868)

[8.6. A folytonosság elve 11](#_Toc64350869)

[8.7. Az összemérés elve 11](#_Toc64350870)

[8.8. Az óvatosság elve 12](#_Toc64350871)

[8.9. A bruttó elszámolás elve 12](#_Toc64350872)

[8.10. Az egyedi értékelés elve 12](#_Toc64350873)

[8.11. Az időbeli elhatárolás elve 12](#_Toc64350874)

[8.12. A tartalom elsődlegessége a formával szemben elve 12](#_Toc64350875)

[8.13. A lényegesség elve 12](#_Toc64350876)

[8.14. A költség-haszon összevetésének elve 12](#_Toc64350877)

[9. A számviteli politika keretében elkészítendő szabályzatok 12](#_Toc64350878)

[10. Az eszközök besorolása 13](#_Toc64350879)

[11. Értékhelyesbítés, értékelési tartalék 13](#_Toc64350880)

[12. Valós értéken történő értékelés 13](#_Toc64350881)

[13. Az alapítás -átszervezés költségeinek elszámolása 14](#_Toc64350882)

[14. Minősítési ismérvek a számviteli elszámolások szempontjából 14](#_Toc64350883)

[14.1. Lényegesség kritériumai 14](#_Toc64350884)

[14.2 A jelentős összegű hiba 14](#_Toc64350885)

[14.3. Fajlagosan kisértékű készletek 15](#_Toc64350886)

[14.4. A vevőnként, adósként kisösszegű követelések értéke 15](#_Toc64350887)

[14.5. Kivételes nagyságú vagy előfordulású bevételek, költségek és ráfordítások 15](#_Toc64350888)

[14.6. Behajthatatlan követelések esetében aránytalan költség 16](#_Toc64350889)

[15. Amortizációs politika 16](#_Toc64350890)

[15.1.Maradványérték nagysága 16](#_Toc64350891)

[15.2.Alkalmazott leírási módszer(ek) 17](#_Toc64350892)

[15.3.Értékcsökkenés elszámolása 18](#_Toc64350893)

[15.3.1. Terv szerinti értékcsökkenés 18](#_Toc64350894)

[15.3.2. Terven felüli értékcsökkenés és értékvesztés és ill. visszaírás elszámolásának esetei 18](#_Toc64350895)

[16. A valuta-és devizatételek értékelése 19](#_Toc64350896)

[17. Céltartalékok képzése 20](#_Toc64350897)

[18. A gazdasági események könyvelésének határideje 21](#_Toc64350898)

[Az értékcsökkenés elszámolásának gyakorisága: 21](#_Toc64350899)

[Az egyéb gazdasági események könyvelésének határideje 21](#_Toc64350900)

[19. Könyvviteli zárlat 21](#_Toc64350901)

[20. A számviteli törvény szerinti kiegészítő melléklet szerkezete és tartalma 22](#_Toc64350902)

[21. Közhasznúsági melléklet szerkezete és tartalma 23](#_Toc64350903)

A szervezet számviteli politikáját:

* a számvitelről szóló 2000. évi C. törvény (továbbiakban számviteli törvény vagy Sztv.),
* az egyesülési jogról, a közhasznú jogállásról, továbbá a civil szervezetek működéséről és támogatásáról szóló 2011. évi CLXXV. törvény (továbbiakban Ectv.), valamint alapján készítettük el
* a számviteli törvény szerinti egyes egyéb szervezetek beszámoló készítési és könyvvezetési kötelezettségének sajátosságairól szóló 479/2016. (XII. 28.) Korm. rendelet (továbbiakban: Rendelet),
* a civil szervezetek gazdálkodása, az adománygyűjtés és a közhasznúság egyes kérdéseiről szóló 350/2011. (XII. 30.) Korm. rendelet alapján készítettük el.

# 1. A számviteli politika célja

A számviteli politika célja, hogy a ………………………………. (civil szervezetnél) olyan számviteli rendszer működjön, amelynek alapján megbízható és valós információt tartalmazó beszámoló állítható össze. E számviteli rendszer alkalmas továbbá arra, hogy megbízható és valós információkkal támogassa a döntések meghozatalát, illetve az érintettek tájékoztatását.

A számviteli politika - a számviteli törvényben megfogalmazott alapelvekre és értékelési előírásokra épülve - a számviteli törvény előírásainak végrehajtásához szükséges módszerek és eljárások összessége, amely a gazdálkodó adottságának leginkább megfelelő rendszer kialakítását alapozza meg.

# 2. Az üzleti év, a mérleg fordulónapja

Az üzleti év az az időtartam, amelyről a beszámolót kell készíteni. /Sztv 11. §/

Az üzleti év azonos a naptári évvel, kivéve az alakuló, illetve megszűnő civil szervezetet. A mérleg fordulónapja − a megszűnést kivéve − december 31. /Rendelet 7. § (2)/

# 3. A beszámoló készítésének időpontja

Az üzleti év mérleg-fordulónapja és a letétbe helyezés időpontja között úgy kell meghatározni a beszámoló készítésének időpontját, hogy a megbízható és valós vagyoni helyzet bemutatásához szükséges értékelési feladatokat el lehessen végezni. /Sztv 3§ (6) 1. /

A beszámoló készítésének időpontja az üzleti év mérlegfordulónapját követő \_\_\_. hónap \_\_\_. napja, esetünkben az üzleti évet követő év \_\_\_\_\_\_\_\_\_\_\_\_\_\_. napja

(Pl. A beszámoló készítésének dátuma év mérlegfordulónapját követő 3. hónap utolsó napja, esetünkben az üzleti évet követő év március 31. napja)

**Zárlati ütemterv**

Zárlati ütemtervet nem készítünk.

vagy:

A fenti határidőhöz kapcsolódóan évente zárlati ütemtervet kell készíteni, mely az egyes tételek értékelésével kapcsolatos munkákat, azok határidejét és a végrehajtásért felelős megjelölését tartalmazza.

# 4. Könyvvizsgálat, letétbe helyezés és közzététel

## 4.1. Könyvvizsgálat

ASzervezetünknek nincs könyvvizsgálati kötelezettsége, azt saját elhatározásból sem választja. / Rendelet 16. § (1) /

vagy

Szervezetünk a beszámoló felülvizsgálata (nem valamely projekt megvalósítása kapcsán) könyvvizsgálatra kötelezett. A könyvvizsgálati kötelezettség a jogszabály által előírt közbenső mérlegre is vonatkozik.

Választott könyvvizsgálónk neve

Nyilvántartási száma:

Ha az átalakulás során a civil szervezetnél külön jogszabály nem írja elő a vagyonmérlegek és a vagyonleltárak független könyvvizsgálóval történő ellenőrzését, akkor a vagyonmérlegeket és a vagyonleltárakat abban az esetben kell független könyvvizsgálóval ellenőriztetni, ha az egyéb szervezet az üzleti évi beszámolója tekintetében könyvvizsgálatra kötelezett. / Rendelet 19. § (2)/

## 4.2. Letétbe helyezés és közzététel

Ha nincs könyvvizsgálat

A civil szervezet köteles a jóváhagyásra jogosult testület által elfogadott beszámolóját, valamint közhasznúsági mellékletét az adott üzleti év mérlegforduló-napját követő ötödik hónap utolsó napjáig letétbe helyezni és közzétenni. E letétbe helyezési és közzétételi kötelezettséget az Országos Bírósági Hivatal részére történő megküldéssel kell teljesíteni. /Ectv 30. § (1) (3)/

A közzétett beszámolót könyvvizsgáló nem ellenőrzi, az éves beszámoló mérlegének, eredménykimutatásának, és kiegészítő mellékletének minden egyes példányán kötelesek vagyunk feltüntetni a következő szöveget: “A közzétett adatok könyvvizsgálattal nincsenek alátámasztva.” /Rendelet 17 § (3)/

Könyvvizsgálat esetén:

A civil szervezet köteles a jóváhagyásra jogosult testület által elfogadott beszámolóját, valamint közhasznúsági mellékletét az adott üzleti év mérlegforduló-napját követő ötödik hónap utolsó napjáig letétbe helyezni és közzétenni. E letétbe helyezési és közzétételi kötelezettséget az Országos Bírósági Hivatal részére történő megküldéssel kell teljesíteni. /Ectv 30. § (1) (3)/

A civil szervezet a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt az Ectv. szerint hozza nyilvánosságra /Rendelet 25. §/

Ha a könyvvizsgáló a záradék megadását elutasítja, akkor az éves beszámoló mérlegének, eredménykimutatásának, és kiegészítő mellékletének minden egyes példányán feltüntetjük a következő szöveget: “A közzétett adatok könyvvizsgálattal nincsenek alátámasztva.”

## 4.3. Egyéb nyilvánosságra hozatali kötelezettség

Az alábbi rendelkezést törölni kell, ha a szervezetnek nincs saját honlapja!

A civil szervezet saját honlappal rendelkezik: amelynek címe: ……………..

A közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. A saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítani kell. /Ectv 30. § (4)/

# 5. A könyvvezetés módja

A civil szervezet könyvvezetése − a beszámolási kötelezettség függvényében a **kettős könyvvitel rendszerében**, magyar nyelven, forintban történik. /Rendelet 9 § (1)/

vagy

A civil szervezet könyvvezetése − a beszámolási kötelezettség függvényében **az egyszeres** **könyvvitel rendszerében**, magyar nyelven, forintban történik. /Rendelet 9 § (1)/

A szervezet működéséről, vagyoni, pénzügyi és jövedelmi helyzetéről, a naptári év könyveinek lezárását követően, a törvényben meghatározott könyvvezetéssel alátámasztott beszámolót köteles – magyar nyelven – készíteni. /Sztv 4. § (1)/

A könyvvezetés és a beszámolókészítés során alkalmaznia kell a külön rendelettel kihirdetett, hatályos magyar számviteli standardokat. /Sztv 6 § (4)/

A civil szervezetnek az alapcél szerinti (ezen belül közhasznú) tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani. /Ectv 27. § (1)/

A civil szervezet úgy köteles könyvvezetését kialakítani, hogy a vonatkozó jogszabály szerint meghatározott vállalkozási tevékenység (ár)bevételei és ráfordításai (költségei), kiadásai az alaptevékenység bevételeitől és ráfordításaitól (költségeitől), kiadásaitól, gazdasági eseményeitől elkülönüljenek, és ezáltal megbízhatóan kimutatható legyen a vállalkozási tevékenység tárgyévi eredménye. /Rendelet 9 § (9)/

Az egyéb szervezetnek a könyvvezetés során elkülönítetten kell kimutatni a kapott adományt, közcélú adományt és azok felhasználását, amennyiben azt jogszabály előírja, továbbá, ha az adományról a társasági adóról és az osztalékadóról szóló törvény, illetve a közcélú adományról a személyi jövedelemadóról szóló törvény rendelkezései szerinti kedvezmény igénybevételére jogosító igazolást állít ki. /Rendelet 9 § (10)/

## 5.1. A költségelszámolás választott módszere:

A költségeket kizárólag az 5. Költségnemek számlaosztály számláin könyveljük.

vagy

A költségeket elsődlegesen a 6. Költséghelyek, általános költségek és 7. Tevékenységek költségei számlaosztály, másodlagosan pedig az 5. Költségnemek számlaosztály számláin könyveljük.

vagy

A költségeket elsődlegesen az 5. Költségnemek számlaosztály, másodlagosan pedig a 6. Költséghelyek, általános költségek és 7. Tevékenységek költségei számlaosztály számláin könyveljük.

## 5.2. A könyvvezetést végzők

A könyvvezetést külső megbízott/önkéntes végzi.

Adatai:

vagy:

A könyvvezetést szervezetünk tagja/tisztségviselője végzi.

Adatai:

vagy:

A könyvvezetést szervezetünk munkavállalója végzi.

## 5.3. A főkönyvi könyveléshez, az analitikus nyilvántartások vezetéséhez és az ezekhez kapcsolódó egyéb adatfeldolgozásokhoz alkalmazott szoftverek

Ez a pont nem kötelező, de javasoljuk főleg, ha a könyvelő és a számlázó program össze van kapcsolva

# 6. Az éves beszámoló

## 6.1. A beszámoló formája

A beszámoló formáját a civil szervezet által folytatott tevékenység, az éves összes bevétel (az alaptevékenység és a vállalkozási tevékenység összes bevételének) nagysága, valamint a könyvvezetés módja határozza meg. . /Rendelet 7. § (3)/

*Egyszerűsített éves beszámolót köteles készíteni az a kettős könyvvitelt vezető egyéb szervezet, amelynek két egymást követő évben az alaptevékenységből, valamint a vállalkozási tevékenységből származó éves (ár)bevételének együttes összege évenként meghaladja az 50 millió forintot.**/Rendelet 8. § (1)/*

*Éves beszámolót köteles készíteni a kettős könyvvitelt vezető egyéb szervezet, ha két egymást követő üzleti évben a mérleg fordulónapján a következő három mutatóérték közül bármelyik kettő meghaladja az alábbi határértékeket:*

1. *a mérlegfőösszeg az 1200 millió forintot,*
2. *az alaptevékenységből, valamint a vállalkozási tevékenységből származó éves (ár)bevételének együttes összege a 2400 millió forintot,*
3. *az üzleti évben átlagosan foglalkoztatottak száma az 50 főt. /Rendelet 8. § (2)/*

*Egyszerűsített beszámolót készít a civil szervezet, amennyiben a jogszabályi kötelezettségek teljesítése, illetve saját választása lehetővé teszi, hogy egyszeres könnyvitelt vezessen.*

*Ha a jogelőd nélkül alapított egyéb szervezetnek a tárgyévet megelőző két üzleti év egyikére vagy mindkét üzleti évre vonatkozó (ár)bevételi adatai hiányoznak, vagy csak részben állnak rendelkezésre, a tárgyévi várható éves (ár)bevételt és − ha van − a tárgyévet megelőző (első) üzleti évi (éves szintre átszámított) (ár)bevételt kell figyelembe vennie. Rendelet 8. § (4)*

A Rendelet szerinti beszámolóforma kettős könyvvitel esetén:

Szervezetünk a kormányrendelet előírásainak megfelelően egyszerűsített éves beszámolót készít.

Az egyszerűsített éves beszámoló a Rendelet *4. számú melléklete* szerinti mérlegből és az *5. számú melléklete* szerinti eredménykimutatásból, valamint a számviteli tv. szerinti kiegészítő mellékletből áll. /Rendelet 8. § (6)/

A civil szervezet egyszerűsített éves beszámolója a mérleg és az eredménykimutatás mellett az Ectv. szerinti kiegészítő mellékletet is tartalmaz.

A civil és az egyéb közhasznú szervezet köteles a beszámolójával egyidejűleg közhasznúsági mellékletet is készíteni.

Vagy:

A Rendelet szerinti beszámolóforma egyszeres könyvvitel esetén

Szervezetünk a számviteli törvény szerinti egyszerűsített beszámolót készít. Az egyszerűsített beszámoló a Rendelet 1. melléklete szerinti egyszerűsített mérlegből és a 2. melléklet szerinti eredménylevezetésből áll. A civil és az egyéb közhasznú szervezet köteles a beszámolójával egyidejűleg közhasznúsági mellékletet is készíteni. /Rendelet 7. § (5)/

Vagy

A számviteli törvény szerinti beszámolóforma

Szervezetünk a számviteli törvény szerinti éves beszámolót készít.

Az éves beszámoló a számviteli törvény szerinti mérlegből, eredménykimutatásból, kiegészítő mellékletből áll. /Rendelet 7. § (1)/

A civil és az egyéb közhasznú szervezet köteles a beszámolójával egyidejűleg közhasznúsági mellékletet is készíteni.

## 6.2. A beszámoló pénzneme

Az éves beszámolót forintban készítjük el.

## 6.3. A mérleg formája

A mérleget a Rendelet 3. számú „Az egyszerűsített éves beszámoló mérlegének előírt tagolása az egyéb szervezetnél” melléklet tagolása szerint készítjük el, mérlegszerű elrendezéssel, a két oldal (eszközök, források) automatikus egyezőség ellenőrzésével, amely az eszközöket fordított likviditási sorrendben, a forrásokat fordított lejárati sorrendben mutatja be

vagy (egyszeres könyvvitel esetén)

A mérleget a Rendelet 1. számú „Az egyszerűsített beszámoló mérlegének előírt tagolása az egyéb szervezetnél” melléklet mérlegének tagolása szerint készítjük el. az ún. mérlegszerű elrendezéssel, a két oldal (eszközök, források) automatikus egyezőség ellenőrzésével, amely az eszközöket fordított likviditási sorrendben, a forrásokat fordított lejárati sorrendben mutatja be

/Rendelet 23. § (1)/

vagy

A mérleget a számviteli törvény 1. sz. melléklet „A” változata szerint készítjük el, az un. mérlegszerű elrendezéssel, a két oldal (eszközök, források) automatikus egyezőség ellenőrzésével, amely az eszközöket fordított likviditási sorrendben, a forrásokat fordított lejárati sorrendben mutatja be. /Sztv. 22. § (1)/

vagy

A mérleget a számviteli törvény 1. sz. melléklet „B” változata szerint készítjük el, az un. lépcsőzetes elrendezéssel. /Sztv. 22. § (1)/

## 6.4. Az eredmény megállapításának módja és az eredmény kimutatásának formája

Kettős könnyvitel:

**Az üzemi (üzleti) tevékenység eredményét**az üzleti évben elszámolt értékesítés nettó árbevételének, az eszközök között állományba vett saját teljesítmények értékének, az egyéb bevételeknek, valamint az üzleti évben elszámolt anyagjellegű ráfordítások, személyi jellegű ráfordítások, értékcsökkenési leírás és egyéb ráfordítások együttes összegének különbözeteként **(összköltség eljárással) állapítjuk meg.**

Az eredménykimutatást a Rendelet 4. számú „Az egyszerűsített éves beszámoló eredménykimutatásának előírt tagolása az egyéb szervezetnél” melléklete szerint készítjük el.

**vagy**

Az eredménykimutatást a számviteli törvény 2. sz. melléklete szerint készítjük el.

**Egyszeres könnyvitel:**

**Az üzemi (üzleti) tevékenység eredményét**az üzleti évben elszámolt értékesítés nettó árbevételének, az eszközök között állományba vett saját teljesítmények értékének, az egyéb bevételeknek, valamint az üzleti évben elszámolt anyagjellegű ráfordítások, személyi jellegű ráfordítások, értékcsökkenési leírás és egyéb ráfordítások együttes összegének különbözeteként **(összköltség eljárással) állapítjuk meg.**

Az eredménylevezetést a Rendelet 2. számú „Az egyszerűsített beszámoló eredménylevezetésének előírt tagolása az egyéb szervezetnél” melléklete szerint készítjük el.

vagy

Az eredménylevezetést a számviteli törvény 5. sz. melléklete szerint készítjük el.

**vagy**

**Az üzemi (üzleti) tevékenység eredményét** az üzleti évben elszámolt értékesítés nettó árbevételének és az értékesítés közvetlen költségei, az értékesítés közvetett költségei különbözetének, valamint az egyéb bevételek és az egyéb ráfordítások különbözetének összevont értékeként **(forgalmi költség eljárással) állapítjuk meg.**

Az eredménykimutatást a számviteli törvény 3. sz. melléklete szerint készítjük el.

# 7. A beszámoló tagolása

A.) változat A Rendelet szerinti beszámolók esetében:

A mérleg és az eredménykimutatás a Rendelet szerinti tagoláson túl tovább nem részletezett.

vagy

A mérleget és az eredménykimutatás a kormányrendelet szerinti tagoláson túl szükség szerint tovább részletezzük. /Rendelet 7§ (8)/

B) változat A számviteli törvény szerinti beszámolók esetében

## A mérleg tagolása

1. változat

A mérleg, a számviteli törvény szerinti tagoláson túl tovább nem részletezett, az arab számmal jelzett tételeket egy-egy csoporton belül nem vonjuk össze, mint ahogy azokat az arab számmal jelzett sorokat sem hagyjuk el, amelyeknél adat sem a tárgyévben, sem az előző évben nem szerepel.

2. változat

A mérleget, a számviteli törvény szerinti tagoláson túl szükség szerint tovább részletezzük. Az arab számmal jelzett tételeket egy-egy csoporton belül összevonjuk, ha azok nem jelentősek és az összevonás elősegíti a világosság érvényesülését. Azokat az arab számmal jelzett sorokat pedig elhagyjuk, amelyeknél adat sem a tárgyévben, sem az előző évben nem szerepel.

A tovább részletezés és az összevonás tartalmát, valamint indokát a kiegészítő mellékletben bemutatjuk.

## Az eredménykimutatás tagolása

1. változat

Az eredménykimutatás, a számviteli törvény szerinti tagoláson túl tovább nem részletezett, az arab számmal jelzett tételeket egy-egy csoporton belül nem vonjuk össze, mint ahogy azokat az arab számmal jelzett sorokat sem hagyjuk el, amelyeknél adat sem a tárgyévben, sem az előző évben nem szerepel.

2. változat

Az eredménykimutatást, a számviteli törvény szerinti tagoláson túl szükség szerint tovább részletezzük amennyiben az egyes tételek további részletezése az eredmény valós értéke kialakulásának megismeréséhez, alátámasztásához szükséges. Új tételek is felveszünk, ha azok jogszabály szerinti tartalmát az előírt séma szerinti tételek egyikének e törvény szerinti elnevezése, tartalma sem fedi le. Az arab számmal jelzett tételeket egy-egy csoporton belül összevonjuk ha azok összegükben a megbízható és valós összkép szempontjából nem jelentősek és az összevonás elősegíti a világosság érvényesülését. Azokat az arab számmal jelzett sorokat pedig elhagyjuk, amelyeknél adat sem a tárgyévben, sem az előző évben nem szerepel.

A tovább részletezés és az összevonás tartalmát, valamint indokát a kiegészítő mellékletben bemutatjuk.

# 8. Számviteli alapelvek

A beszámoló elkészítésekor és a könyvvezetés során az alábbi alapelveket kell érvényesíteni:

(Az alapelvektől csak a Számviteli törvényben szabályozott módon lehet eltérni. )

## 8.1. A vállalkozás folytatásának elve

A beszámoló elkészítésekor és a könyvvezetés során abból kell kiindulni, hogy a gazdálkodó a belátható jövőben is fenn tudja tartani működését, folytatni tudja tevékenységét, nem várható a működés beszüntetése vagy bármilyen okból történő jelentős csökkenése

## 8.2. A teljesség elve

A gazdálkodónak könyvelnie kell mindazon gazdasági eseményeket, amelyeknek az eszközökre és a forrásokra, illetve a tárgyévi eredményre gyakorolt hatását a beszámolóban ki kell mutatni, ideértve azokat a gazdasági eseményeket is, amelyek az adott üzleti évre vonatkoznak, amelyek egyrészt a mérleg fordulónapját követően, de még a mérleg elkészítését megelőzően váltak ismertté, másrészt azokat is, amelyek a mérleg fordulónapjával lezárt üzleti év gazdasági eseményeiből erednek, a mérleg fordulónapja előtt még nem következtek be, de a mérleg elkészítését megelőzően ismertté váltak.

## 8.3. A valódiság elve

A könyvvitelben rögzített és a beszámolóban szereplő tételeknek a valóságban is megtalálhatóknak, bizonyíthatóknak, kívülállók által is megállapíthatóknak kell lenniük. Értékelésük meg kell, hogy feleljen az e törvényben előírt értékelési elveknek és az azokhoz kapcsolódó értékelési eljárásoknak.

## 8.4. A világosság elve

A könyvvezetést és a beszámolót áttekinthető, érthető, e törvénynek megfelelően rendezett formában kell elkészíteni.

## 8.5. A következetesség elve

A beszámoló tartalma és formája, valamint az azt alátámasztó könyvvezetés tekintetében az állandóságot és az összehasonlíthatóságot biztosítani kell.

## 8.6. A folytonosság elve

Az üzleti év nyitóadatainak meg kell egyezniük az előző üzleti év megfelelő záró adataival. Az egymást követő években az eszközök és a források értékelése, az eredmény számbavétele csak e törvényben meghatározott szabályok szerint változhat.

## 8.7. Az összemérés elve

Az adott időszak eredményének meghatározásakor a tevékenységek adott időszaki teljesítéseinek elismert bevételeit és a bevételeknek megfelelő költségeit (ráfordításait) kell számításba venni, függetlenül a pénzügyi teljesítéstől. A bevételeknek és a költségeknek ahhoz az időszakhoz kell kapcsolódniuk, amikor azok gazdaságilag felmerültek.

## 8.8. Az óvatosság elve

Nem lehet eredményt kimutatni akkor, ha az árbevétel, a bevétel pénzügyi realizálása bizonytalan. A tárgyévi eredmény meghatározása során az értékvesztés elszámolásával, a céltartalék képzésével kell figyelembe venni az előrelátható kockázatot és feltételezhető veszteséget akkor is, ha az az üzleti év mérlegének fordulónapja és a mérlegkészítés időpontja között vált ismertté. Az értékcsökkenéseket, az értékvesztéseket és a céltartalékokat el kell számolni, függetlenül attól, hogy az üzleti év eredménye nyereség vagy veszteség.

## 8.9. A bruttó elszámolás elve

A bevételek és a költségek (ráfordítások), illetve a követelések és a kötelezettségek egymással szemben - az e törvényben szabályozott esetek kivételével - nem számolhatók el.

## 8.10. Az egyedi értékelés elve

Az eszközöket és a kötelezettségeket a könyvvezetés és a beszámoló elkészítése során egyedileg kell rögzíteni és értékelni.

## 8.11. Az időbeli elhatárolás elve

Az olyan gazdasági események kihatásait, amelyek két vagy több üzleti évet is érintenek, az adott időszak bevételei és költségei között olyan arányban kell elszámolni, ahogyan az az alapul szolgáló időszak és az elszámolási időszak között megoszlik.

## 8.12. A tartalom elsődlegessége a formával szemben elve

A beszámolóban és az azt alátámasztó könyvvezetés során a gazdasági eseményeket, ügyleteket a tényleges gazdasági tartalmuknak megfelelően - e törvény alapelveihez, vonatkozó előírásaihoz igazodóan - kell bemutatni, illetve annak megfelelően kell elszámolni.

## 8.13. A lényegesség elve

Lényegesnek minősül a beszámoló szempontjából minden olyan információ, amelynek elhagyása vagy téves bemutatása - az észszerűség határain belül - befolyásolja a beszámoló adatait felhasználók döntéseit. Egy-egy tétel lényegessé minősítését más hasonló tételekkel összefüggésben kell megítélni.

## 8.14. A költség-haszon összevetésének elve

A beszámolóban (a mérlegben, az eredménykimutatásban, a kiegészítő mellékletben) nyilvánosságra hozott információk hasznosíthatósága (hasznossága) álljon arányban az információk előállításának költségeivel .

# 9. A számviteli politika keretében elkészítendő szabályzatok

A számviteli politika keretében önálló szabályzatként kerül elkészítésre

1. az eszközök és a források értékelési szabályzata,
2. az eszközök és a források leltárkészítési és leltározási szabályzata,
3. az eszközök és a források selejtezési szabályzata,
4. a pénzkezelési szabályzat
5. a számlarend, ennek részeként a bizonylati rend (kettős könnyvitel esetén)

# 10. Az eszközök besorolása

A számviteli törvény szerint a termelőeszközöket a befektetett eszközök, illetve a forgóeszközök közé rendeltetésük, használatuk alapján kell besorolni. /Sztv 23. § (4) /

A forgóeszközök között kerülnek kimutatásra mindazok az eszközök, amelyek nem tartósan szolgálják a tevékenységet, vagyis egy év vagy egy évnél rövidebb időszak alatt elhasználódnak vagy kikerülnek a gazdálkodásból. /Sztv 28. §/

Amennyiben egy adott eszköz használata, rendeltetése megváltozik, mert az eszköz a tevékenységet, a működést tartósan már nem szolgálja vagy fordítva, akkor annak besorolását meg kell változtatni; az eszközt - legkésőbb a mérlegkészítés időszakában, a mérlegfordulónapra vonatkozóan - át kell sorolni a befektetett eszközök közül a forgóeszközök közé vagy fordítva, a forgóeszközök közül a befektetett eszközök közé. /Sztv 23. § (5)/

Az értékpapírok beszerzésének célját a vezetés határozza meg, és ennek alapján kell állományba venni a befektetett pénzügyi eszközök vagy a forgóeszközök között.

Módosításra (átcsoportosításra) is csak az ügyvezetés döntése alapján kerül sor a tárgyévet érintően, legkésőbb az üzleti év mérlegének készítésekor.

# 11. Értékhelyesbítés, értékelési tartalék

A civil szervezet az értékhelyesbítés lehetőségével nem kíván élni, így a mérlegben sem értékhelyesbítés, sem értékhelyesbítés értékelési tartaléka nem szerepel.

# 12. Valós értéken történő értékelés

A civil szervezet a valós értéken történő értékelés lehetőségével nem kíván élni, így a mérlegben ehhez kapcsolódóan sem értékelési különbözet, sem valós értékelés értékelési tartaléka nem szerepel, az eredménykimutatás ehhez kapcsolódóan értékelési különbözetet nem tartalmaz.

Csak a számviteli tv. szerinti beszámolót készítőkre vonatkozik!):

1.Változat:

A pénzügyi instrumentumok meghatározott körére nem alkalmazzuk a valós értéken történő értékelés szabályait.

2.Változat:

A pénzügyi instrumentumok meghatározott körére alkalmazzuk a valós értéken történő értékelés szabályait.A valós értéken történő értékelés és az azzal kapcsolatos elszámolások szabályszerűségét független könyvvizsgálóval felülvizsgáltatjuk.

# 13. Az alapítás -átszervezés költségeinek elszámolása

A felmerült költségeket egy összegben számoljuk el az eredmény terhére a felmerülés évében.

vagy

A felmerült költségeket alapítás-átszervezés aktívált értékeként az immateriális javak között mutatjuk ki az értékelési szabályzatban meghatározott értéken, az ott meghatározott értékcsökkenési leírás figyelembevételével.

# 14. Minősítési ismérvek a számviteli elszámolások szempontjából

## 14.1. Lényegesség kritériumai

A lényegesség elve alapján lényegesnek minősül a beszámoló szempontjából minden olyan információ, amelynek elhagyása vagy téves bemutatása befolyásolja a beszámoló adatait, a felhasználó döntéseit. Egy-egy tétel lényegessé minősítését más hasonló tételekkel összefüggésben kell megítélni. /Sztv 16. § (4)/

## 14.2 A jelentős összegű hiba

1.Változat (Sztv előírása szerint):

Jelentős összegű a hiba, ha a hiba feltárásának évében a különböző ellenőrzések során - ugyanazon évet érintően - megállapított hibák, hibahatások eredményt, saját tőkét növelő-csökkentő (előjeltől független) abszolút értékének együttes összege meghaladja az ellenőrzött üzleti év mérlegfőösszegének 2 százalékát, illetve, ha a mérlegfőösszeg 2 százaléka nem haladja meg az 1 millió forintot, akkor az 1 millió forintot. /Sztv. 3§ (3) 3./

2.Változat (Sztv előírásánál szigorúbb)

Jelentős összegű a hiba, ha a hiba feltárásának évében a különböző ellenőrzések során - ugyanazon évet érintően - megállapított hibák, hibahatások eredményt, saját tőkét növelő-csökkentő (előjeltől független) abszolút értékének együttes összege meghaladja az ellenőrzött üzleti év mérlegfőösszegének 2 százalékát, illetve, ha a mérlegfőösszeg 2 százaléka nem haladja meg az 500 eFt-ot, akkor az 500 ezer forintot.

3.Változat (Sztv előírásánál szigorúbb)

Jelentős összegű a hiba, ha a hiba feltárásának évében a különböző ellenőrzések során - ugyanazon évet érintően - megállapított hibák, hibahatások eredményt, saját tőkét növelő-csökkentő (előjeltől független) abszolút értékének együttes összege meghaladja az ellenőrzött üzleti év mérlegfőösszegének 2 százalékát, illetve, ha a mérlegfőösszeg 2 százaléka nem haladja meg az …. eFt-ot, akkor az …. ezer forintot.

Nem jelentős összegű a hiba, ha a hiba feltárásának évében, a különböző ellenőrzések során, egy adott üzleti évet érintően (évenként külön-külön) feltárt hibák és hibahatások - eredményt, saját tőkét növelő-csökkentő - értékének együttes (előjeltől független, abszolút) összege nem haladja meg a jelentős összegű hiba értékhatárát. /Sztv. 3§ (3) 4./

A jelentős összegűnek minősülő hibákat és hibahatásokat a tárgyévi mérlegben és eredménykimutatásban a számviteli törvény alapján külön oszlopban mutatjuk be. A fentiek alapján jelentős összegűnek minősített hibákat és hibahatásokat a feltárást követően külön főkönyvi számlára kell könyvelni az adott számlacsoporton belül, évszámmal elkülönítetten.

vagy Egyszeres könyvvezetés esetén:

Amennyiben az ellenőrzés az előző üzleti év(ek) egyszerűsített mérlegében, eredmény-levezetésében – a vállalkozó számviteli politikájában rögzített feltételek szerint – jelentős összegűnek minősülő hibá(ka)t állapított meg, akkor az előző üzleti év(ek)re vonatkozó módosításokat az egyszerűsített mérleg és az eredmény-levezetés minden tételénél az előző üzleti év adatai mellett be kell mutatni. Ilyen esetben az egyszerűsített mérlegben és az eredmény-levezetésben is külön-külön oszlopban szerepelnek az előző évi adatok, a lezárt üzleti év(ek)re vonatkozó módosítások, illetve a tárgyévi adatok. /Sztv. 99§ (6)/

## 14.3. Fajlagosan kisértékű készletek

Az értékvesztés elszámolása szempontjából fajlagosan kis értékűnek tekintjük azokat a készleteket, amelyek esetében készletcsoportonként (főkönyvi számlánként) az értékvesztés nem haladja meg a nyilvántartott érték 5 %-át.

## 14.4. A vevőnként, adósként kisösszegű követelések értéke

Azt tekintjük kisösszegű követelésnek, amely esetében a végrehajtás költségeinek háromszorosát nem haladja meg a követelés.

vagy

Azt tekintjük kisösszegű követelésnek, amely nem haladja meg a 100 Eft-ot.

## 14.5. Kivételes nagyságú vagy előfordulású bevételek, költségek és ráfordítások

A kivételes nagyságú vagy előfordulású tételek küszöbértékét az üzleti év mérlegében kimutatott saját tőke értékének 40 százalékában határozzuk meg. /Sztv 14. § (4)/

vagy

A kivételes nagyságú vagy előfordulású tételek küszöbértékét az üzleti év adózott eredményének 50 százalékában határozzuk meg. . /Sztv 14. § (4)/

vagy

A kivételes nagyságú vagy előfordulású tételek küszöbértékét az üzleti év értékesítés nettó árbevételének …. százalékában határozzuk meg. . /Sztv 14. § (4)/

vagy

A kivételes nagyságú vagy előfordulású tételek küszöbértékét …. Ft-ban határozzuk meg. /Sztv 14. § (4)/

Ennek megfelelően az elszámolt kivételes nagyságú vagy előfordulású bevételeket, költségeket, illetve ráfordításokat ezt meghaladó összeg esetén a Kiegészítő mellékletben tételesen bemutatjuk. /Sztv 88. § (4.a)/ (az egyszeres könyvitelt vezető szervezetek esetében nincs kiegészítő melléklet)

## 14.6. Behajthatatlan követelések esetében aránytalan költség

Behajthatatlan követelések esetében maximum a végrehajtás költségeinek háromszorosában határozzuk meg azt az értéket amikor a végrehajtással kapcsolatos költségek már nincsenek arányban a követelésből várhatóan megszerezhető összeggel

# 15. Amortizációs politika

A terv szerinti értékcsökkenés elszámolásánál a hasznos élettartam végén várható maradványértékkel csökkentett bekerülési értékből kell kiindulni.

***Hasznos élettartam****:* az az időszak, amely alatt az amortizálható eszközt a gazdálkodó időarányosan vagy teljesítményarányosan az eredmény terhére elszámolja. /Sztv. 3. § (4) 5./

***Maradványérték****:* a rendeltetésszerű használatbavétel, az üzembe helyezés időpontjában - a rendelkezésre álló információk alapján, a hasznos élettartam függvényében - az eszköz meghatározott, a hasznos élettartam végén várhatóan realizálható értéke. Nulla lehet a maradványérték, ha annak értéke valószínűsíthetően nem jelentős. /Sztv. 3. § (4) 6./

## 15.1.Maradványérték nagysága

Maradványértéket nem határozunk meg az immateriális javaknál és tárgyi eszközöknél, mert a cél szerinti tevékenység a meghatározó, ezért a szervezet eszközeit nulla értékig amortizálja.

vagy

Az eszköz maradványértékét – az egyedi értékelés elve alapján – a hasznos élettartam végére számított eszköz, üzembehelyezésének időpontjában fellelhető hasonló korú eszköz piaci értéke alapján határozzuk meg.

Ha az eszköznek a hasznos élettartam végén várhatóan realizált értéke nem jelentős, akkor a maradványértéket nullának tekintjük.

1.Változat

Nem jelentős a maradványérték, ha annak összege nem éri el az adótörvény által elszámolható egy évre jutó értékcsökkenés összegét. Nem jelentős akkor sem, ha az eszköz csak eredeti rendeltetésétől megfosztva (szétszedve), vagy hulladékként értékesíthető továbbá, ha az eszköz várhatóan nem lesz értékesíthető.

Szoftverek és számítástechnikai eszközök esetében a maradványérték minden esetben nulla forint.

2.Változat

Nem jelentős a maradványérték, ha annak összege a beszerzési érték 10 %-át, vagy ha az kevesebb mint 200 eFt, akkor a 200 eFt-ot nem éri el. Nem jelentős akkor sem, ha az eszköz csak eredeti rendeltetésétől megfosztva (szétszedve), vagy hulladékként értékesíthető továbbá, ha az eszköz várhatóan nem lesz értékesíthető.

Szoftverek és számítástechnikai eszközök esetében a maradványérték minden esetben nulla forint.

3.Változat

Nem jelentős a maradványérték, ha annak összege a beszerzési érték 10 %-át, de legfeljebb a 300 eFt-ot nem éri el. Nem jelentős akkor sem, ha az eszköz csak eredeti rendeltetésétől megfosztva (szétszedve), vagy hulladékként értékesíthető továbbá, ha az eszköz várhatóan nem lesz értékesíthető.

Szoftverek és számítástechnikai eszközök esetében a maradványérték minden esetben nulla forint.

## 15.2.Alkalmazott leírási módszer(ek)

(Ha több módszert is alkalmazunk, az egyes módszereknél meg kell jelölni az eszközcsoportot is amelyikre vonatkozik)

A) Bruttó érték alapján

Az évenként elszámolandó értékcsökkenésnek a bekerülési értékhez (bruttó értékhez) - maradványérték megállapítása esetén a maradványértékkel csökkentett bekerülési értékhez (bruttó értékhez) - viszonyított arányát, az egyedi eszköz várható használata, ebből adódó élettartama, fizikai elhasználódása és erkölcsi avulása, az adott vállalkozási tevékenységre jellemző körülmények figyelembevételével kell megtervezni, és azokat a nyilvántartásokon történő rögzítést követően a rendeltetésszerű használatbavételtől, az üzembe helyezéstől kell alkalmazni. /Sztv 52. § (2)/

Az üzembe helyezés időpontja az eszköz szokásos vállalkozási tevékenység keretében történő rendeltetésszerű hasznosításának a kezdő időpontja.

A leírás lineárisan, állandó leírási kulccsal történik.

Alkalmazott leírási kulcsok: Az Eszközök és források értékelési szabályzatában meghatározott feltételek szerint.

vagy

A leírás degresszíven, csökkenő leírási kulccsal történik.

B) Nettó érték alapján

Az évenként elszámolandó értékcsökkenésnek **a nettó értékhez** (a terv szerint elszámolt értékcsökkenéssel csökkentett bruttó értékhez) viszonyított arányát, az egyedi eszköz várható használata, ebből adódó élettartama, fizikai elhasználódása és erkölcsi avulása, az adott vállalkozási tevékenységre jellemző körülmények figyelembevételével kell megtervezni, és azokat a nyilvántartásokon történő rögzítést követően a rendeltetésszerű használatbavételtől, az üzembe helyezéstől kell alkalmazni. /Sztv 52. § (2)/

Az üzembe helyezés időpontja az eszköz szokásos vállalkozási tevékenység keretében történő rendeltetésszerű hasznosításának a kezdő időpontja.

A leírás fix kulccsal, degresszíven történik

Alkalmazott leírási kulcsok: Az Eszközök és források értékelési szabályzatában meghatározott feltételek szerint.

C) Teljesítménnyel arányos

Az évenként elszámolandó értékcsökkenésnek a bekerülési értéknek a **teljesítménnyel arányos összegét**, az egyedi eszköz várható használata, ebből adódó élettartama, fizikai elhasználódása és erkölcsi avulása, az adott vállalkozási tevékenységre jellemző körülmények figyelembevételével kell megtervezni, és azokat a nyilvántartásokon történő rögzítést követően a rendeltetésszerű használatbavételtől, az üzembe helyezéstől kell alkalmazni. Sztv 52. § (2)/

Az üzembe helyezés időpontja az eszköz szokásos vállalkozási tevékenység keretében történő rendeltetésszerű hasznosításának a kezdő időpontja.

D) Abszolút összegű

Az évenként elszámolandó értékcsökkenésnek az értékcsökkenés **évenkénti abszolút összegét** az egyedi eszköz várható használata, ebből adódó élettartama, fizikai elhasználódása és erkölcsi avulása, az adott vállalkozási tevékenységre jellemző körülmények figyelembevételével kell megtervezni, és azokat a nyilvántartásokon történő rögzítést követően a rendeltetésszerű használatbavételtől, az üzembe helyezéstől kell alkalmazni. Sztv 52. § (2)/

Az üzembe helyezés időpontja az eszköz szokásos vállalkozási tevékenység keretében történő rendeltetésszerű hasznosításának a kezdő időpontja.

## 15.3.Értékcsökkenés elszámolása

### 15.3.1. Terv szerinti értékcsökkenés

Értékcsökkenést az üzembe helyezés napjától a kivezetés napjáig számolunk el.

A 200 ezer forint egyedi beszerzési, előállítási érték alatti tárgyi eszközök beszerzési vagy előállítási költségét a használatbavételkor értékcsökkenési leírásként egy összegben elszámoljuk. / Sztv 80. § (2)/

### 15.3.2. Terven felüli értékcsökkenés és értékvesztés és ill. visszaírás elszámolásának esetei

A mérlegben a tényleges piaci értéken kell a terven felüli értékcsökkenési leírást elszámolni / Sztv 56. § (1) /:

* ha a vásárolt készlet (anyag, áru) bekerülési (beszerzési), illetve könyv szerinti értéke jelentősen és tartósan magasabb (20 %-al és 6 hónapon túl), mint a mérlegkészítéskor ismert tényleges piaci értéke
* ha az immateriális jószág, a tárgyi eszköz (ideértve a beruházást is) értéke tartósan lecsökken, mert az immateriális jószág, a tárgyi eszköz (ideértve a beruházást is) az egyesület tevékenység változása miatt feleslegessé vált, vagy megrongálódás,
* ha az immateriális jószág, a tárgyi eszköz megsemmisülés, illetve hiány következtében rendeltetésének megfelelően nem használható, illetve használhatatlan; / Sztv 53. § (1) )/

Ha a saját termelésű készlet (befejezetlen termelés, félkész és késztermék, állat) bekerülési (előállítási), illetve könyv szerinti értéke jelentősen és tartósan magasabb, mint a mérlegkészítéskor ismert és várható eladási ára, akkor azt a mérlegben a még várhatóan felmerülő költségekkel csökkentett, várható támogatásokkal növelt eladási áron számított értéken kell kimutatni, a készlet értékét a különbözetnek értékvesztéskénti elszámolásával kell csökkenteni. /Sztv. 56. § (1)/

A vevő, az adós minősítése alapján az üzleti év mérlegfordulónapján fennálló és a mérlegkészítés időpontjáig pénzügyileg nem rendezett követelésnél (ideértve a hitelintézetekkel, pénzügyi vállalkozásokkal szembeni követeléseket, a kölcsönként, az előlegként adott összegeket, továbbá a bevételek aktív időbeli elhatárolása között lévő követelésjellegű tételeket is) értékvesztést kell elszámolni - a mérlegkészítés időpontjában rendelkezésre álló információk alapján - a követelés könyv szerinti értéke és a követelés várhatóan megtérülő összege közötti - veszteségjellegű - különbözet összegében, ha ez a különbözet tartósnak mutatkozik és jelentős összegű /Sztv. 55. § (1) /, vagyis egy éven túli és meghaladja a 200 eFt-ot.

A vevőnként, az adósonként kisösszegű követeléseknél - a vevők, az adósok együttes minősítése alapján - az értékvesztés összegét ezen követelések nyilvántartásba vételi értékének 50 százalékában határozzuk meg. /Sztv. 55. § (2) /

# 16. A valuta-és devizatételek értékelése

A valutakészlet, a devizaszámlán lévő deviza, a külföldi pénzértékre szóló követelés, befektetett pénzügyi eszköz, értékpapír (együtt: külföldi pénzértékre szóló eszköz), illetve kötelezettség forintértékének meghatározásakor az alábbiak szerint járunk el:

1.Változat

A valutát, a devizát a Magyar Nemzeti Bank által közzétett, hivatalos devizaárfolyamon kell forintra átszámítani.

2.Változat

A valutát, a devizát a számlavezető bank által meghirdetett devizavételi és devizaeladási árfolyamának átlagán kell forintra átszámítani. Amennyiben a választott hitelintézet adott napon belül többször is jegyez árfolyamot, akkor az adott napi utolsó jegyzett árfolyamot kell figyelembe venni.

3.Változat

A valutát, a devizát a számlavezető bank által meghirdetett devizavételi árfolyamon kell forintra átszámítani. Amennyiben a választott hitelintézet adott napon belül többször is jegyez árfolyamot, akkor az adott napi utolsó jegyzett árfolyamot kell figyelembe venni.

4.Változat

A valutát, a devizát a számlavezető bank által meghirdetett devizaeladási árfolyamon kell forintra átszámítani. Amennyiben a választott hitelintézet adott napon belül többször is jegyez árfolyamot, akkor az adott napi utolsó jegyzett árfolyamot kell figyelembe venni.

5.Változat

A valutát, a devizát az Európai Központi Bank által közzétett, hivatalos devizaárfolyamon kell forintra átszámítani.

Azon gazdasági események esetén, amelyeknél az ellenérték külföldi pénzértékben kerül meghatározásra, a külföldi pénzértékre szóló követelés, illetve kötelezettség forintértékének meghatározása során az általános forgalmi adóról szóló törvénynek az adóalap forintban történő megállapítására vonatkozó előírásai szerinti árfolyamot alkalmazzuk.

Az előzőekben előírt devizaárfolyam használatától el kell térni, ha a hitelintézet, a Magyar Nemzeti Bank illetve az Európai Központi Bank által nem jegyzett és nem konvertibilis valutát, ilyen valutára szóló eszközöket és kötelezettségeket kell forintra átszámítani. Ez esetben a valuta szabadpiaci árfolyamán kell forintra átszámítani.

# 17. Céltartalékok képzése

Az adózás előtti eredmény terhére céltartalékot kell képezni a szükséges mértékben azokra a múltbeli, illetve a folyamatban lévő ügyletekből, szerződésekből származó, harmadik felekkel szembeni fizetési kötelezettségekre [ideértve különösen a jogszabályban meghatározott garanciális kötelezettséget, a függő kötelezettséget, a biztos (jövőbeni) kötelezettséget, a korengedményes nyugdíj, a végkielégítés miatti fizetési kötelezettséget, a környezetvédelmi kötelezettséget], amelyek a mérlegfordulónapon valószínű vagy bizonyos, hogy fennállnak, de összegük vagy esedékességük időpontja még bizonytalan, és azokra a vállalkozó a szükséges fedezetet más módon nem biztosította. . /Sztv. 41. § (1) /

Céltartalékképzés a jövőbeni költségekre

1.Változat:

Az adózás előtti eredmény terhére, a jövőbeni költségekre nem képezünk céltartalékot.

2.Változat:

Az adózás előtti eredmény terhére - a valós eredmény megállapítása érdekében a szükséges mértékben - céltartalékot képezünk az olyan várható, jelentős és időszakonként ismétlődő jövőbeni költségekre (különösen a fenntartási, az átszervezési költségekre, a környezetvédelemmel kapcsolatos költségekre), amelyekről a mérlegfordulónapon feltételezhető vagy bizonyos, hogy a jövőben felmerülnek, de összegük vagy felmerülésük időpontja még bizonytalan és nem sorolhatók a passzív időbeli elhatárolások közé. /Sztv. 41. § (2) /

A céltartalék képzése során a mérlegfordulónapon fennálló várható költségeket akkor is figyelembe lehet venni, ha azok csak a mérlegfordulónap és a mérlegkészítés időpontja között válnak ismertté. /Sztv. 41. § (9) /

# 18. A gazdasági események könyvelésének határideje

A pénzeszközöket érintő gazdasági műveletek, események bizonylatainak adatait késedelem nélkül, készpénzforgalom esetén a pénzmozgással egyidejűleg, illetve bankszámla forgalomnál a hitelintézeti értesítés megérkezésekor, az egyéb pénzeszközöket érintő tételeket legkésőbb a tárgyhót követő hó 15-éig a könyvekben kötelezően rögzíteni kell. /Sztv. 165. § (3) a) /

## Az értékcsökkenés elszámolásának gyakorisága:

A tárgyi eszközök aktiválását az analitikába az aktiválást követő hónap végéig fel kell jegyezni, de az értékcsökkenést csak az év végi zárás keretében kell elszámolni, - mind az analitikában, mind a főkönyvben - és az egyeztetést is ekkor kell elvégezni.

2.Változat:

A tárgyi eszközök aktiválását az analitikába az aktiválást követő hónap végéig fel kell jegyezni, de az értékcsökkenést csak a negyedéves zárás keretében kell elszámolni, - mind az analitikában, mind a főkönyvben - és az egyeztetést is ekkor kell elvégezni.

3.Változat:

A tárgyi eszközök aktiválását az analitikába az aktiválást követő hónap végéig fel kell jegyezni, az értékcsökkenést is a havi zárás keretében kell elszámolni, - mind az analitikában, mind a főkönyvben - és az egyeztetést is ekkor kell elvégezni.

## Az egyéb gazdasági események könyvelésének határideje

Az egyéb gazdasági műveletek, események bizonylatainak adatait a gazdasági műveletek, események megtörténte után negyedévenként, a tárgynegyedévet követő hó végéig kell a könyvekben rögzíteni és a főkönyvi számlákon kimutatottakat az analitikával egyeztetni.

(kivéve az értékvesztések, a céltartalékok és az időbeli elhatárolások, továbbá a devizás, valutás tételekhez kapcsolódó árfolyam különbözetek megállapításának és a főkönyvben történő elszámolása, amely csak az éves zárás keretében történik.)

2.Változat:

Az egyéb gazdasági műveletek, események bizonylatainak adatait a gazdasági műveletek, események megtörténte után havonta, a tárgyhónapot követő hó végéig kell a könyvekben rögzíteni és a főkönyvi számlákon kimutatottakat az analitikával egyeztetni.

(kivéve az értékvesztések, a céltartalékok és az időbeli elhatárolások, továbbá a devizás, valutás tételekhez kapcsolódó árfolyam különbözetek megállapításának és a főkönyvben történő elszámolása, amely csak az éves zárás keretében történik.)

# 19. Könyvviteli zárlat

Könyvviteli zárlat csak év végén készül. A zárlati munka folyamán a folyamatos könyvelés teljessé tétele érdekében egyeztetni kell a főkönyvet az analitikákkal és el kell végezni a kiegészítő, helyesbítő és egyeztető könyveléseket.

Az éves zárást a beszámoló-készítési határidőig kell elvégezni. Az éves zárás után a főkönyvi kivonat mellett minden főkönyvi kartont és analitikát is ki kell nyomtatni.

2.Változat:

Könyvviteli zárlat havonta készül. A zárlati munka folyamán a folyamatos könyvelés teljessé tétele érdekében egyeztetni kell a főkönyvet az analitikákkal és el kell végezni a kiegészítő, helyesbítő és egyeztető könyveléseket.

Végül össze kell állítani a főkönyvi kivonatot, amelynek elkészítési határideje a tárgyhónapot követő hónap 20. napja. Az első négy havi zárást május 31-ig készítjük el.

Az éves zárást a beszámoló-készítési határidőig kell elvégezni. Az éves zárás után a főkönyvi kivonat mellett minden főkönyvi kartont és analitikát is ki kell nyomtatni.

3.Változat:

Könyvviteli zárlat negyedévente készül. A zárlati munka folyamán a folyamatos könyvelés teljessé tétele érdekében egyeztetni kell a főkönyvet az analitikákkal és el kell végezni a kiegészítő, helyesbítő és egyeztető könyveléseket.

Végül össze kell állítani a főkönyvi kivonatot, amelynek elkészítési határideje a negyedévet követő hónap 20. napja. Az I. negyedévi zárást május 31-ig készítjük el.

Az éves zárást a beszámoló-készítési határidőig kell elvégezni. Az éves zárás után a főkönyvi kivonat mellett minden főkönyvi kartont és analitikát is ki kell nyomtatni.

# 20. A számviteli törvény szerinti kiegészítő melléklet szerkezete és tartalma

Csak a kettős könyvvitelt vezető szervezetek számára!

**Általános tartalmi elemek (a számviteli politikából átemelve)**

* a beszámoló összeállításánál alkalmazott szabályrendszer, annak főbb jellemzői /Sztv.88. § (4)/ (ide tartoznak pl. a beszámoló elkészítését befolyásoló jogszabályok a beszámoló formája, a könyvvezetés módja, a mérlegkészítés időpontja stb.)
* az alkalmazott értékelési eljárások /Sztv.88. § (4)/
* az értékcsökkenés elszámolásának módszere, elszámolásának gyakorisága /Sztv.88. § (4)/
* az egyes mérlegtételeknél alkalmazott - az előző üzleti évtől eltérő - eljárásokból eredő, az eredményt befolyásoló eltérések indokolása, valamint a vagyoni, pénzügyi helyzetre, az eredményre gyakorolt hatása (röviden a számviteli politika változása és annak eredményre gyakorolt hatása, értékelési elv változása és annak eredményre gyakorolt hatása) /Sztv.88. § (4)/
* az elszámolások, értékelés szempontjából melyek azok a bevételek, költségek vagy ráfordítások, amiket a civil szervezet jelentősnek vagy nem jelentősnek, illetve kivételes nagyságúnak vagy előfordulásúnak tekint / Sztv 88. § (4a)/

**A mérleg tételeinek kiegészítése (értlmezése):**

* a befektetett eszközök értékelésekor alkalmazott értékhelyesbítés esetén a piaci érték meghatározásakor alkalmazott elvek és módszerek, a könyvelést megalapozó döntés körülményei /Sztv 90. § (9) a), e) g)/
* öt évnél hosszabb hátralévő futamidejű kötelezettségek bemutatása (összeg, hátralévő futamidő); / Sztv 90 § (3) a)/
* zálogjoggal, garanciával biztosított kötelezettségek bemutatása (összeg, biztosíték fajtája és formája); / Sztv 90 § (3) a)/
* vezető tisztségviselőknek, a felügyelőbizottság tagjainak folyósított előlegek, kölcsönök összege, a nevükben vállalt garanciák (kamat, lényeges egyéb feltételek, visszafizetett összegek és a visszafizetés feltételei bemutatásával); / Sztv 89. § (4)/
* jövőbeni fizetési kötelezettségek, melyek a mérlegben nem jelennek meg, de a pénzügyi helyzet értékelése szempontjából jelentőséggel bírnak (például támogatás felhasználáshoz kapcsolódó fenntartási időszak nem teljesítése esetén keletkező fizetési kötelezettség); / Sztv 90 § (3) a)/
* egyéb mérlegen kívüli tételek, mérlegben nem szereplő megállapodások, ha az ezekből származó kockázatok vagy előnyök lényegesek, bemutatásuk szükséges a civil szervezet pénzügyi helyzetének megítéléséhez (például eszközök szívességi használata); / Sztv 90 § (3) c)/
* ellenőrzés során feltárt jelentős összegű hibák és azok hatása az eszközök és források állományára – ez jelentős hiba esetén tulajdonképpen a középső oszlophoz írt magyarázat – évenkénti bontásban. / Sztv 88. § (5)/

**Az eredménykimutatás kiegészítése (értelmezése)**

* a számviteli politikában meghatározott kivételes nagyságú és előfordulású bevételek összege és azok jellege / Sztv 88. § (4a)/
* a számviteli politikában meghatározott kivételes nagyságú és előfordulású költségek és ráfordítások összege és azok jellege. / Sztv 88. § (4a)/
* a tárgyévben foglalkoztatott munkavállalók átlagos létszámát, bérköltségét és személyi jellegű egyéb kifizetéseit állománycsoportonként, valamint a bérjárulékokat jogcímenként megbontva; 91. § (a)
* a vezető tisztségviselők,, a felügyelő bizottság éves járandósága, az általuk felvett előlegek és kölcsönök kiemelésével
* stb.

**Tájékoztató jellegű adatok:**

* A támogatási program keretében végleges jelleggel felhasznált összegek támogatásonként. (Támogatási program alatt a központi, az önkormányzati és/vagy nemzetközi forrásból, illetve más gazdálkodótól kapott, a tevékenység fenntartását, fejlesztését célzó támogatást, adományt kell érteni.) /Ectv. 29. § (4)/
* A támogatási program keretében kapott visszatérítendő (kötelezettségként kimutatott) támogatásra vonatkozó, részletezett adatok. /Ectv. 29. § (4)/
* Az üzleti évben végzett főbb tevékenységek és programok. /Ectv. 29. § (5)/

A fent felsorolt tájékoztató jellegű adatokat a szervezt az OBH által közzétett beszámoló űrlap részét képező kiegészítő mellékletben jeleníti meg.

# 21. Közhasznúsági melléklet szerkezete és tartalma

A civil szervezet köteles a beszámolójával egyidejűleg közhasznúsági mellékletet is készíteni. /Ectv. 29. § (3) /

A civil szervezet közhasznúsági mellékletet a 50/2011. (XII. 30.) Korm. rendelet „Melléklet a 350/2011. (XII. 30.) Korm. rendelethez” című melléklet tartalma szerint, az OBH által közzétett űrlapon készíti el.